creek-konføderasjonen
Store norske leksikon,Historie,Verdens historie og samtidshistorie,Nord- og Mellom-Amerika,Folkegrupper i Nord- og Mellom-Amerika,Folkegrupper i Nord-Amerika
Creek-konføderasjonen er en forholdsvis løst organisert sammenslutning av muskogee-språklige folkegrupper, dominert av den gruppen som ble kalt muskogee. Senere kom navnet creek i bruk.
Konføderasjonen omfattet etter hvert mange folkegrupper, og spilte en sentral rolle i den sørøstlige delen av Nord-Amerika, strategisk plassert mellom konkurrerende franskmenn, spaniere og engelskmenn. Den kunne mobilisere et sted mellom 3000 og 6000 krigere.Etter som den nye amerikanske nasjonen ekspanderte på 1800-tallet, ble creek-indianerne og deres allierte stadig mer presset, og konføderasjonen mistet sin uavhengighet etter den såkalte creek-krigen i 1813–1814. Størstedelen av gruppen ble deportert til Indian Territory i Oklahoma, der de klarte å bevare en halvveis uavhengig creek-nasjon med et republikansk styresett helt til 1907. Les mer i Store norske leksikon amerikanske urfolk nordamerikanske urfolk USAs historie